
   Skorpió 

                                Jelmondata: Én meghalok!

Mulandóság. A fák lehullajtják a leveleiket, a természet halála és értelme.

Fő problémája a halál. Átalakít és megváltoztat. Hallgat az ösztöneire, mint a Kos, fogékony, mint a Rák, erős, mint az Oroszlán.

Mese

Volt egyszer egy király, aki nagyon gazdag és szerencsés volt, béke uralkodott országában. Mégis állandó félelemben élt, mert attól félt, hogy egyszer valami katasztrófa éri. Egy öreg bölcshöz fordult tanácsért.  – Ne aggódj! - szólt a bölcs. – Adok neked egy amulettet, s ha egyszer valóban veszélyhelyzetben leszel, de csakis akkor, nyisd ki, találsz majd benne valamit, ami segíteni fog. Évekkel később idegen uralkodó tört az országára, a királynak menekülnie kellett. Egy szakadék szélére ért, és érezte, hogy most itt a halálos fenyegetettség, amitől félt. Kinyitotta hát az amulettet, s ez állt benne: „Ez is elmúlik!”

Jelmondatai a „Halni és születni” „Belehalok, ha változnom kell!” minden változás a Skorpió számára egy kis halál. Az egyik legellentmondásosabb jegy. Mindig mindenben a legmagasabbra, a legmélyebbre törekszik, így örökös elégedetlenség jellemzi. A legbüszkébb, legigényesebb jegy, de kíméletlen, erőszakos. Önfegyelme, fájdalomtűrő képessége egyedülálló, más már belehalt volna, amit a Skorpió végigcsinál. Hiába érzelmi ember, de nem szelíden, hanem iszonyú vak erővel, fanatizmussal. Mindig minden kevés!

Vízjegy, de Tűz planéta uralja, ezért a Tűz+Víz= Gőz. Az egyik fázisa, mikor semmit nem csinál, de feszült, másik fázisában robban. (Ha csak meg akar simogatni, akkor is elkapod a fejed) Eszelősen és fantasztikusan tud építeni és rombolni. Lényegében sohasem fárad el. 

Ha valamiben hisz, azért tűzön-vízen átmegy. Hajszolja a tudást, csak a teljesség, tökéletesség jó számára. 

A sast és a Skorpiót együvé sorolják. A sas az átváltozott Skorpió, vagyis annak az embernek a szimbóluma, aki keresztül ment a sötétségen, és szabaddá vált. A Skorpió hallatán az ember először a tüskéjére és a mérgére gondol, ami miatt nagyon félnek tőle. A tüskének és a méregnek alapvetően két aspektusa van; szolgálhatja az életet, de ártalmas is lehet. A méreg gyógyíthat, de ölhet is. A Skorpió, ha nem kapja meg az áldozatát, önmagát öli meg. 

A Skorpió testi megfelelése a medence, a test világa. Itt az állati ember uralkodik, a szex.

Skorpió a mindennapokban

Nem könnyű ember, érzékeny, érzelmes, de kifelé jégpáncélt mutat. Sokat kell simogatni, hogy feloldódjon. Nagyon fontos, hogy szeressék, ő is nagyon szeretne szeretni. Hatalmas lelke van, de nehezen mutatja ki érzéseit. Szélsőséges, ha problémája van, még zárkózottabbá válik. Az őszi jegyek (Mérleg, Skorpió, Nyilas) leghajlamosabbak az öngyilkosságra. Nem felejt, és nem bocsát meg, ezért vagy szeretik, vagy gyűlölik. Modora szúrós, könnyen eldurvulhat. Jellemzője a kifinomult orra, messziről kiszagolja, ki miben sántikál. Sokan lesznek közülük nyomozók, sebészek, vegyészek. A tekintetét is azonnal észre lehet venni (másik ilyen jegy a vízöntő). Nem igényel tapintatot, kíméletet, ő sem ad. 

A sors okkult képességekkel áldotta meg, vérében van a misztika. Jó a humora, de nem tud könnyed lenni. 

A Skorpió, mint főnök

Jó vezető, kitartó, de nem tűr ellentmondást. Kibírhatatlan, mert maximalista. (Napóleon Skorpió aszcendenssel rendelkezett, napi 50 km-t gyalogoltatta a seregét.) Kérlelhetetlen, ha valamire elszánta magát. Veszedelmes, kíméletlen, mert nem lehet rajta kiigazodni, tolerancia készsége nulla. Beosztottként kritizál, ha a főnök téved, szóvá teszi. Lehet rá számítani, ő az aki húzza az igát, de nem rabszolgaként, mint a Szűz. 

A Skorpió házassága

Vagy kőkeményen egyedül, vagy 20 körömmel beleragadva egy társba. Nehezen tud elengedni, egyetlen csalódás elég ahhoz, hogy átlépjen… A legjobb szövetséges, a legveszedelmesebb ellenség. 

A Skorpió, mint szerető

Imád szerelmes lenni, szenvedélyes, ha mérges, jéghideg. Mozgató rugója, és a legfontosabb számára a szelelem és a szex. Vagy azért mert állandóan szeretné, vagy azért, mert elfojtja. Elég jó, de nem könnyű partner. Nem könnyű tőle megszabadulni, de számára is minden elszakadás halál. 

A Skorpió, mint szülő

Ha képes a kígyó-énjén felülemelkedni és átmegy sasba, akkor megértő, elfogadó, bölcs szülő lesz. Minden Skorpiónak lehetősége van arra, hogy Szent György lovagként legyőzze magában a sárkányt, és sassá váljon. Nem könnyű! 

A Skorpió, mint gyerek

Nagyon nehezen kezelhető gyerek, szeretettel, odaadással, figyelemmel lehet nevelni. Korán önállósodik, nagyon érdeklődő. A puszilgatós anyát hamar lerázza. Mindig küzd valamiért, szorgalmas, dolgos jó. A skorpió férfiak közül kerülnek ki a legjobb hadvezérek, katonák.  

A Skorpió foglalkozása

Minden olyan foglalkozás, amely nagy feladatot és vonzást jelent a személyes teljesítmény szempontjából, nyomozói készséget, kutatói tehetséget, amelyek felettes eszmét szolgálnak, analitikus képességet igényelnek. Ilyen a pszichológus, pszichiáter, terapeuta, sebész, nőgyógyász, röntgen orvos, természetgyógyász, felfedező, biológus, barlangkutató, kém, ügynök, rendőr, hegesztő, esztergályos, sörfőző, börtönőr, filozófus.

Feladat a Skorpió számára

Három út a Tündérpalotába

A hős egy keresztúthoz érkezik, ahol egy öreg bölcs üldögél. Megkérdezi tőle, hogy melyik út vezet a Tündérpalotához. – Mind a három. Az elsőnél biztosan célba érsz, de hat hónapig tart. A másodiknál néhányan érnek célba, de ez csak négy hónapig tart. A harmadik út a legrövidebb, csak két hónapig tart, de erről még senki sem jött haza élve. (A két hónapos út nem azt jelenti, hogy a hős annak során fizikailag meghal, hanem átalakuláson megy át.)

A mesében a halálba vezető út mindig az átalakulás útja. 
A hat hónapos út a jól ismert szenvedés, amely azért biztonságot is nyújt – mókuskerék. A négy hónapos út valamivel kockázatosabb, de kiszámítható. A két hónapos út a mindent vagy semmit. Ez a halálba vezető utat jelenti, azt, hogy olyan világba érkezünk, amelynek törvényeit nem ismerjük, amelyben semmit sem ér a megszokott gondolkodási mintánk. Csak ebben a másik világban találhatjuk meg azt, ami belőlünk hiányzik. Ott vár ránk a találkozás a magasabb rendű énünkkel. Minőségi fejlődés csak akkor lehetséges, ha ezt az utat választjuk. Az igazi skorpió újra és újra végigmegy ezen az úton, mert tudja, hogy a halál a legjobb terapeuta. Feladata tehát, hogy különleges varázslási hatalmi képességeit kifejlessze, fehérmágusként szeretettel és felelősséggel bánjon önnön belső erejével. A négy fő ellensége a félelem, a tudás ereje, a hatalom, és a kor. 

Hold a Skorpióban

Belső szférájának üzenetei minden más Holdállásnál áthatóbbak és meggyőzőbbek. Határozottan kerülik a langyos, közepes, diplomatikusan egyensúlyozgató érzelmi beállítottságot. Rokonszenvük teljes, esetleges ellenszenvük elmélyült, közömbösségük jéghideg. Az édesanyjával való viszonyának (bármilyen is az előjele) mély és tartós kihatására kell számítani. Kedvezőtlen esetben évtizedekig is őrizheti korai érzelmi sérüléseinek emlékét. Nagy élmény ilyen ember szeretetét élvezni. Meg kell tanulni, hogy az érzelmi biztonsága nem másoktól függ, hanem magától. Fel kell számolnia függőségi viszonyait. Meg kell tanulnia kimutatni az érzelmeit, számára ez a legnehezebb. Idegenekkel nagyon gyanakvó. Egy unalmas kapcsolatban nem bír megmaradni. Kényszeresen ragaszkodik némi függetlenséghez (párkapcsolat és munka terén). Nehezen teszi túl magát érzelmi traumákon, ám ha ez sikerül, akkor valósággal újjászületik. Érzelmi világa különleges, kifinomult, intenzív. A nő erős és elragadó. Misztikus kisugárzása távol tartja riválisait, lenyűgözi barátait, és szerelmi partnereit. Állandó szexuális és érzelmi visszajelzéseket igényel. Az anyaszerepben kettősség mutatkozik, vagy kétséget kizáró módon készülnek az anyaságra, vagy kategorikusan elutasítják. A Skorpió holdban született ember az anyját csak akkor szereti, ha testileg-lelkileg mezítelenül mutatkozik előtte. Az ilyen gyerek számára létfontosságú, hogy az anyja megmutassa neki, hogy élje érzéseit intenzívebben, sírjon, ha szomorú, kiabáljon, ha dühös, nevessen, ha örül. 

Erős a beleérző képessége, remek pszichológus. Minden figyelmét képes a feladatára összpontosítani. Depresszió = elnyomni; nincs már könnye, nem érez haragot, nincs szexuális vágya. Mindent elnyom magában. Gyerekként megtanulta, hogy bizonyos dolgokat ne mutasson ki. Ha sokáig elnyomja ezeket, fáradttá, s szürkévé válik.

Skorpió aszcendens

Zárkózott, titoktartó, rendkívül szélsőséges: minden vagy semmit. A középutat csak időskorára ismeri meg. Mindig a nehezebb utat választja, mert saját magának akar bizonyítani. Gyakran fejjel megy a falnak, nem bosszúálló, de „fehér ember nem felejt” alapon képes kivárni az elégtétel pillanatát, s ha kell évekig is vár. Diplomatikus, fegyelmezett, magától és másoktól is sokat vár. Nagy fájdalomtűrő képessége van, energikus, kitartó.

Érzékeny testrésze: nemi szervek, vastagbél, végbél, hólyag.

Megjelenése: vonzó testalkat, sötét szem, komoly hatást tesz másokra.

Kedvenc színe: sötétvörös, méregzöld, fekete+fehér

Szerencsés napja: csütörtök

Erőssége: szenvedélyesség, kitartás, erő

Gyengéje: zabolátlanság, túlzott aggódás

Stressz oldás: harcművészet, küzdősport, futás, bicikli, úszás, szex, alvás, hipnózis

Fejlődési szintjei

Felső szint – Belső út – remete

Semmi olyan dolgot, ami megnyilvánul, ami látható, ami érezhető, azt a skorpió nem tudja. Senki nem gondolhatja azt, amit én, meg kell tanulni elfogadni, hogy a másik azt ad, amit tud.

Középső szint – Nyomozó

Ha az árnyékban van, a fény után nyomoz, ha a fényben van, az árnyék után nyomoz.

Alsó szint – Élvhajhász, kéjenc

Minden mindegy, csak tudatot veszítsen

„Olyan kemény leszek, mint a valóság, és hajlíthatatlan, mint az igazság. Nem engedem, hogy a lágyság vezessen.” (William Lloyd Garrison)

„Feladatomnak tekintem, hogy mindenütt nehézségeket teremtsek.” 
(Sören Kirkegaard)

„Az féltékenység olyan szenvedély, amely buzgón keresi azt, ami szenvedéssel tölti el.” (Friedrich Schileiermacher) 
Skorpió
A végletek embere – mondják ismerősei.

Nagyon tud szeretni és gyűlölni.

A gyengéket nem bírja elviselni, nekik nem kegyelmez.

Szeretteinek viszont mindent megtesz.

A világot át akarja formálni.

Kiismerhetetlen, szeszélyes, mély érzésű, határozott.

Nem bírja az egyhangúságot.

Erős az önuralma, óriási az energiája.

Tetteit a szenvedély irányítja.

Könnyen fellángoló, másokat lelkesítő.

Az örök változás az élete egyetlen biztos pontja.

Törekszik a boldogságra, de magától el is taszítja.

A mások véleményére keveset ad, nem ismer korlátokat.

Úgy gondolja, ő kristálytisztán látja a dolgokat.

Szeméből magnetikus erő árad,

Előre mindig céltudatosan halad.

Örül a kihívásoknak, problémáknak.

Nagy kritikus. 
Általában jókedvű, nyílt, őszinte és magabiztos.

Számára nincs tiltás.

Szereti a meglepetéseket, melyben ő részesíti az embereket.

Irigylésre méltó, képessége a mélyreható gondolkodás.

Veszélyes ellenfél, nem tűr ellentmondást.

Szereti a pénzügyi biztonságot.

Határozott. Soha nincs visszaút.

Elszánt, céljait nem adja fel, nem fél a kockázattól.

Bátor, őt senki nem tudja legyőzni.

Elképzeléseit tűzön-vízen keresztülviszi.

Ha belehal, sem adja fel a dolgot.

Jelmondata: „Én meghalok, de feltámadok”.

Mint főnök, nem tűr ellentmondást,

Mint beosztott, sokat lázong és kritizál.

Energikus, igyekszik céljait megvalósítani,

Mindenből a legtöbbet, legjobbat kihozni,

A veszélyes helyzetet és az ismeretlent kipróbálni.

Harmonikus boldogságban élni.

Becsületes, a szélsőségek embere.

Sok barát veszi körbe.

(Kovácsné Tóth Klára)

